Esrom

Esrom on tanskalainen lehmänmaidosta valmistettava puolikova juusto. Se on kotoisin Själlannin saarelta, missä sitä valmistettiin alun perin luostarijuustona. 1930-luvulta alkaen Esromia on alettu tuottaa joka puolella Tanskaa, ja sillä on suojattu alkuperänimitys. 

Kulmikkaan Esrom-harkon paino on 200 grammasta kahteen kilogrammaan, ja siinä on ohut oljenkeltainen kuori. Juustomassa on vaaleankeltaista ja pehmeää, ja siinä on pieniä koloja. Esromia kypsytetään suolaamisen jälkeen vähintään kuukauden ajan.

Esromin rasvapitoisuus on 45 prosenttia kuiva-aineesta. Sen maku on mausteinen, ja se sopii voileivän, tomaatin ja kurkun kanssa nautittavaksi, juustotarjottimelle tai oluen seuraksi.

Lähteet

Lehmänmaitojuustot
Tanskalaiset juustot